సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
హిట్టుకొట్టేలా ఉన్నాడు.. ‘మజ్ను’పై రామ్ చరణ్ కామెంట్!
‘మిస్టర్ మజ్ను’ ట్రైలర్‌పై రామ్ చరణ్ స్పందించారు. ట్రైలర్‌ను చూసిన చరణ్ ఫేస్‌బుక్ ద్వారా తన అభిప్రాయాన్ని పంచుకున్నారు. అఖిల్ కచ్చితంగా హిట్టుకొట్టేలా కనిపిస్తున్నాడని పేర్కొన్నారు.
Samayam Telugu | Updated:
Jan 22, 2019, 05:29PM IST
హైలైట్స్
అక్కినేని అఖిల్ ‘మిస్టర్ మజ్ను’ ట్రైలర్ చూసిన రామ్ చరణ్
ట్రైలర్ చాలా బాగుందంటూ ఫేస్‌బుక్‌లో పోస్ట్
ఈనెల 25న ప్రేక్షకుల ముందుకు వస్తోన్న ‘మిస్టర్ మజ్ను’
మెగా పవర్ స్టార్ రామ్ చరణ్ ఈ సంక్రాంతికి ‘వినయ విధేయ రామ’గా ప్రేక్షకులు ముందుకు వచ్చారు. ‘రంగస్థలం’ లాంటి బ్లాక్ బస్టర్ హిట్ తరవాత వచ్చిన సినిమా కావడంతో ప్రేక్షకులు భారీ అంచనాలు పెట్టుకున్నారు. అయితే వారి అంచనాలను అందుకోవడంలో విధేయ రాముడు విఫలమయ్యాడు. తొలిరోజే ఈ సినిమాపై నెగిటివ్ టాక్ వచ్చేసింది. అయినప్పటికీ రామ్ చరణ్ స్టామినాతో ఈ సినిమా బాక్సాఫీసు వద్ద బాగానే రాణిస్తోంది. కానీ, ఈ చిత్ర ఫలితంపై రామ్ చరణ్ తీవ్ర నిరాశతో ఉన్నట్టు తెలుస్తోంది.
తన సినిమా ఫలితం ఎలా ఉన్నా తోటి హీరో సినిమా ప్రేక్షకాదరణ పొందాలని చరణ్ కోరుకున్నారు. అక్కినేని అఖిల్ హీరోగా ‘మిస్టర్ మజ్ను’ సినిమా వస్తున్న సంగతి తెలిసిందే. వెంకీ అట్లూరి దర్శకత్వంలో తెరకెక్కిన ఈ సినిమా ఈనెల 25న ప్రేక్షకుల ముందుకు వస్తోంది. ఇటీవల జరిగిన చిత్ర ప్రీ రిలీజ్ వేడుకలో ట్రైలర్‌ను విడుదల చేశారు. ఈ ట్రైలర్‌కు ప్రేక్షకుల నుంచి విశేష స్పందన వచ్చింది. ట్రైలర్ సినిమాపై అంచనాలను పెంచేసింది. తాజాగా ‘మిస్టర్ మజ్ను’ ట్రైలర్‌పై రామ్ చరణ్ స్పందించారు. ట్రైలర్‌ను చూసిన చరణ్ ఫేస్‌బుక్ ద్వారా తన అభిప్రాయాన్ని పంచుకున్నారు.